**5. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2022. február 21-én tartandó nyilvános testületi ülésére.**

**Tárgy:**  Képviselői tiszteletdíjak felülvizsgálata

**Előterjesztő**: Fábián Gusztáv polgármester

**Előkészítette:** Nagy Éva, ügyintéző

--------------------------- Jogszabállyal nem ellentétes

Előterjesztő

-----------------------------------

dr. Szabó Tímea címzetes főjegyző

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 35. § - a szerint(1) A képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

(1a) A fővárosi közgyűlés fővárosi kerületi polgármester tagjai számára közgyűlési tagságukért tiszteletdíjat, költségtérítést, költségátalányt és egyéb juttatást nem állapíthat meg.

(2) Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.

(3) Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.

(4) Az önkormányzati képviselő tiszteletdíja és egyéb juttatása közérdekből nyilvános adat.

A 2019 évben a Képviselő-testület 12/2019 (X.31.) önkormányzati rendeletében a 2019-2024 –es választási ciklusban a képviselő tiszteletdíját 30.000 Ft-ban határozta meg.

A Képviselő-testület felül kívánja vizsgálni a képviselői tiszteletdíjat, amennyiben ennek összegét módosítani kívánja, a fent említett rendeletet módosítani szükséges.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testülete ../2022.(…) önkormányzati rendelete a képviselők tiszteletdíjáról szóló 12/2019. (X.31.) önkormányzati rendelete módosításáról

Társadalmi-gazdasági hatása: A képviselői tisztség betöltésének anyagi elismerése.

Költségvetési hatása: A település költségvetésében a forrást biztosítani szükséges. Pozitív, vagy negatív hatás attól függ, hogy az eddig megállapított 30.000 Ft/hó összeget a képviselő-testület milyen irányban változtatja.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A Képviselő-testületi szándék.

A rendelet megalkotása elmaradása esetén várható következmények: nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

INDOKOLÁS

A Képviselő-testület felül kívánja vizsgálni a képviselői tiszteletdíjat, ezért a rendelet módosítása szükséges.

1.§-ban meghatározásra került a tiszteletdíj összege.

2.§-ban a megállapított magasabb összegű tiszteletdíj 2022. január 1. napjától történő alkalmazását biztosítja.

3. §-ban a rendelet hatályba lépése szerepel.

Kérem a Tisztelt Képviselő-testületet, hogy az előterjesztést megvitatni szíveskedjenek.

**Salföld Község Önkormányzata Képviselő-testületének .../.... (...) önkormányzati rendelete**

**a képviselők tiszteletdíjáról szóló 12/2019. (X.31.) önkormányzati rendelet módosításáról**

Salföld Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §**

A képviselők tiszteletdíjáról szóló 12/2019.(X.31.) önkormányzati rendelet 2. §-a helyébe a következő rendelkezés lép:

**„2. §**

A képviselő tiszteletdíja 45.000 Ft/hó.”

**2. §**

A képviselők tiszteletdíjáról szóló 12/2019.(X.31.) önkormányzati rendelet a következő 5. §-sal egészül ki:

**„4. §**

E rendeletnek a képviselők tiszteletdíjáról szóló 12/2019. (X.31.) önkormányzati rendelet módosításáról szóló ...../2022. (II...) önkormányzati rendelet 1.§-ával módosított 2.§-át 2022. január 1. napjától kell alkalmazni. ”

**3. §**

Ez a rendelet a kihirdetését követő napon lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja:

dr. Szabó Tímea

címzetes főjegyző